CELEX: 62008TN0492
Language: el
Date: 2008-11-18 00:00:00
Title: Υπόθεση T-492/08: Προσφυγή της 18ης Νοεμβρίου 2008 — Wessang κατά ΓΕΕΑ — Greinwald (star foods)

7.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/40
            
         Προσφυγή της 18ης Νοεμβρίου 2008 — Wessang κατά ΓΕΕΑ — Greinwald (star foods)
   (Υπόθεση T-492/08)
   (2009/C 32/77)
   Γλώσσα του δικογράφου της προσφυγής: η γαλλική
   Διάδικοι
   
      Προσφεύγων: Nicolas Wessang (Zimmerbach, Γαλλία) (εκπρόσωπος: A. Grolée, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Greinwald GmbH (Kempten, Γερμανία)
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση που εξέδωσε το τμήμα προσφυγών του ΓΕΕΑ στις 17 Σεπτεμβρίου 2008·
            
         
               —
            
            
               να δεχθεί την ανακοπή που άσκησε ο Nicolas Wessang στις 26 Σεπτεμβρίου 2005 κατά της αιτήσεως καταχωρίσεως (αριθ. 004105615) του σήματος STAR FOODS και της γραφικής του αναπαράστασης·
            
         
               —
            
            
               να απορρίψει την εν λόγω αίτηση καταχωρίσεως αριθ. 004105615 στο σύνολό της·
            
         
               —
            
            
               να υποχρεώσει την εταιρία Greinwald GmbH να φέρει το σύνολο των εξόδων στα οποία υποβλήθηκε ο Nicolas Wessang κατά τη διαδικασία ενώπιον του τμήματος ανακοπών, κατά τη διαδικασία ενώπιον του τμήματος προσφυγών και κατά την παρούσα διαδικασία.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Greinwald GmbH.
   
      Κοινοτικό σήμα προς καταχώριση: Εικονιστικό σήμα «star foods» για προϊόντα που υπάγονται στις κλάσεις 29, 30 και 32 — αίτηση αριθ. 4 105 615.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ο προσφεύγων.
   
      Αντιταχθέν σήμα ή σημείο: Κοινοτικό εικονιστικό σήμα και κοινοτικό λεκτικό σήμα «STAR SNACKS».
   
      Απόφαση του τμήματος ανακοπών: Η ανακοπή έγινε δεκτή.
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών και απόρριψη της ανακοπής.
   
      Λόγοι ακυρώσεως: Κατά τον προσφεύγοντα, υφίσταται κίνδυνος συγχύσεως μεταξύ των δύο αντιπαρατιθεμένων σημάτων, κατά το μέτρο που τα εν λόγω σήματα είναι σε εξαιρετικό βαθμό παρεμφερή τόσο από οπτικής απόψεως όσο και από φωνητικής ή εννοιολογικής απόψεως και αφορούν παρεμφερή, αν όχι πανομοιότυπα, προϊόντα.